**Kalastusmatkan hinta:**

* Yritys Lohimaa Fishing Services on velvoitettu myymään kalastusmatkan asiakkaalle sovitun hinnan mukaisesti. Matkanjärjestäjä voi kuitenkin tarjota räätälöityjä pakettihintoja, jotka pätevät vain erikseen sovituissa tapauksissa. Tapauskohtainen hinta sovitaan myös, jos valmiissa kalastusmatkapaketeissa ei ole asiakkaan tarpeita vastaavaa vaihtoehtoa.
* **Lohimaan järvi- ja perhokalastusoppaan palvelut ovat tilattavissa myös muille vesistöille erillisen sopimuksen mukaan.** Huomioithan, että trailerin ja veneen aiheuttamista kuljetuskustannuksista aiheutuvat matkakulut 0,30€/km lisätään tuotteen tai palvelun hintaan. Asiakas voi saada halutessaan kiinteän laskun etukäteen sisältäen kuljetuskustannukset tai tarjouksen kalastusopastuksesta kiinteällä hinnalla. Trailerilla liikkuminen rasittaa myös kalustoa ja vie yrittäjän työaikaa mutta korvaus on laskettu järkeväksi kattamaan lähinnä polttoainekustannukset ja muu on asiakaspalvelua. Mottomme on, aktiivinen kalastusopas yli kuntarajojen!
* **Kalastusmatka ei sisällä automaattisesti eväitä ja kalastuslupia.** Asiakas voi itse ostaa kalastonhoitomaksun kätevästi osoitteesta: <http://www.eraluvat.fi/kalastus/kalastusmaksut-ja-luvat/kalastonhoitomaksu.html>

tai tarvittaessa pyytää opasta hankkimaan luvat. Lupien hinnat lisätään tuotteen lopulliseen hintaan. Opas tarkistaa ennen vesille lähtöä, että luvat ovat kunnossa. **Ilman kalastuslupia ei kalastusmatkaa voida järjestää.**

* **Laskutuslisä 5 €** lisätään jokaiseen yritykselle tai yksityishenkilölle lähetettyyn laskuun.

**Matkan varaus:**

* Matka on mahdollista varata sähköpostilla, Internetissä tai puhelimitse. Tällöin asiakkaan ja kalastusoppaan välille syntyy sopimus matkasta. Yksityishenkilön tai ryhmän tulee maksaa etukäteen varattu opastus **7** vuorokautta ennen joko Lohimaa Fishing Services:n tai Lohimaa Fish & Travel:n yritystilille laskun mukaisesti.
* Yritykset voidaan kuitenkin laskuttaa sovitusti. Tällöin laskun eräpäivä on 14 päivää siitä, kun matka on päättynyt.
* Matkan maksaminen etukäteen **I-zettle kortinlukijalla** on myös mahdollista. Tällöin matkan perumista koskevat samat ehdot kuin muissakin tapauksissa ja yritys laskuttaa peruuntuneen opastuksen ehtojen mukaisesti.

**Matkan peruutus:**

* **Emme veloita vähintään kahta viikkoa ennen matkan alkua tehdyistä peruutuksista.**
  + Mikäli varaus joudutaan perumaan **alle kaksi viikkoa** ennen matkan alkua, **veloitamme 25 % sovitusta matkan hinnasta.**
  + Mikäli matka joudutaan perumaan **alle viikko** ennen sovittua kalastusmatkaa, **veloitamme 50 % sovitusta matkan hinnasta**.
  + **Nämä ehdot koskevat kaikkia varattuja järvi- tai kalastusmatkoja.**
* Loppuosan asiakkaan peruman matkan hinnasta palautamme asiakkaan tilille takaisin, mikäli se on maksettu etukäteen.
* Asiakas on velvollinen noudattamaan sovittua aikataulua. **Mikäli asiakas ei saavu varattuun kalastusopastukseen, matkanjärjestäjällä on oikeus veloittaa matkan hinta kokonaisuudessaan.** Myöskään etukäteen hoidettua maksua ei hyvitetä näissä tapauksissa.
* Yritys ei ole vastuussa asiakkaan henkilökohtaisista matkatavaroista tai omaisuudesta. Myöskään oma huolimattomuus tai sairastuminen ei ole yrityksen Lohimaa Fishing Services vastuulla. Se ei myöskään korvaa asiakkaan sairastumisesta aiheutuvia peruutuskustannuksia tai sairaanhoitokuluja. Onnettomuuden tai sairastumisen kohdatessa asiakas voi hakea korvauksia vakuutusyhtiöltä, mikäli esimerkiksi matka jouduttaisiin perumaan saman päivän aikana ennen vesille lähtöä onnettomuuden tai vastaavan seurauksena. Asiakkaan kannattaa hankkia kattavat vakuutukset, jotta välttää poikkeustilanteista koituvat lisäkustannukset.
* Matkanjärjestäjää koskevasta ylivoimaisesta esteestä (Force Majeure) aiheutuva matkan peruuntuminen hyvitetään asiakkaalle. Tällainen tapaus voisi olla esimerkiksi oppaan sairastuminen joka estäisi matkan järjestämisen.
* Yritys ei ole kuitenkaan vastuussa luonnonkatastrofeista tai äkkinäisistä sääolosuhteiden muutoksista. Nämä ovat erittäin harvinaisia ja niistä ei kannata olla huolissaan. Päivää voidaan mahdollisuuksien mukaan pidentää mikäli ukkoskuuro voisi yllättää kalastajat vesillä ollessa.
* Yrityksellä Lohimaa Fishing Services on lainmukaiset vakuutukset: vastuuvakuutus, ryhmätapaturmavakuutus ja venevakuutus sekä turvallisuusasiakirja/suunnitelma laadittuna. Ole siis huoletta, hoidamme omalta osaltamme varatut kalastusreissut turvallisuustekijät huomioiden niin hyvin kuin osaamme sekä ohjeistamme asiakkaita miten veneessä tulee liikkua!

**Hyvät käytöstavat kuuluvat kalastukseen**

* Asiakas ei saa olla selvästi liian päihtyneenä veneessä. Kalastusopas keskeyttää kalastustapahtuman, jos muiden asiakkaiden tai oppaan turvallisuus on uhattuna vesillä. Asiakas on itse vastuussa käytöksestään, eikä rahoja palauteta matkan keskeytyessä.
* Asiakkaan on hyvä pukeutua säänmukaisesti. Lohimaasta löytyy asianmukaisia suojavarusteita, jos ilmasto-olosuhteet yllättävät.

**Kaikki peruutusehdot ovat laadittu vain ja ainoastaan siksi, ettei turhia peruutuksia pääsisi syntymään. Oppaallakin on luonnollisesti oikeus saada etsittyä korvaavat asiakkaat peruuntuneen reissun tilalle hyvissä ajoin. Tästä hyötyvät niin asiakkaat kuin itse opas. ☺**

**Terveisin,**

**Teemu Hiltunen,**

**Lohimaa Fishing Services**

**tel. +358407746308 / 029 193 5071**

[www.lohimaafishing.com](http://www.lohimaafishing.com) / www.lohimaa.fi